Felvidék.ma

Miskolc 200- Drámapályázati felhívás
2021-02-25 - 2021-12-31
A Miskolci Nemzeti Színház a bicentenárium alkalmából drámapályázatot hirdet, melynek első díjjal kitüntetett darabját 2023. augusztus 24-én kívánja bemutatni.
A színház vezetése műfaji és tematikus megkötés nélkül, belföldről és a határon túlról várja mindazokat az eredeti, magyar nyelvű, prózai vagy zenés színpadi műveket, amelyek még nem jelentek meg nyomtatásban vagy valamely digitális platformon, amelyet nem mutattak be színpadon, nem nyert díjat korábbi drámapályázatokon és előadási vagy közlési jogával más intézmény nem rendelkezik.
A zsűri – amelyet a Miskolci Nemzeti Színház művészeti tanácsának tagjai (Béres Attila, Keszég László, Rusznyák Gábor, Szabó Máté, Szőcs Artur rendezők) és a színház dramaturgja (Lőrinczy Attila) alkotnak – egy 10.000 eurós fődíjat ítél oda.
A pályázatok beadási határideje: 2021. december 31.
A pályázat benyújtásának módja: elektronikusan a titkarsag@mnsz.hu e-mail címen.
Eredményhirdetés: 2022. március 1.
További részletek ITT találhatóak.

Aranybulla-díj: irodalmi pályázat
2021-06-15 - 2022-01-22
Az Aranybulla kikiáltásának 800. évfordulójára a Vörösmarty Társaság irodalmi pályázatot hirdet. A magyarság történelmének egyik legjelentősebb eseményéhez, annak emlékezetéhez kapcsolódó alkotásokat várnak a szervezők. Pályázni lehet vers, széppróza, esszé, tanulmány, illetve színpadi mű kategóriában.

A szervezők a magyarság történelmének egyik legjelentősebb eseményéhez, annak emlékezetéhez kapcsolódó alkotásokat várják jövő év januárjáig. Pályázni lehet vers, széppróza, esszé, tanulmány, illetve színpadi mű kategóriában. Az Aranybulla-díj átadására és a kategóriákban kiemelt alkotások elismerésére a jubileumi évben, a Székesfehérvári Királyi Napok keretében kerül majd sor.
A pályázatok beküldési határideje: 2022. január 22., A magyar kultúra napja.
Az elkészült alkotásokat a hagyományos postai úton a Vörösmarty Társaság címére várják (8000 Székesfehérvár, Kossuth Lajos utca 14.), vagy elektronikus úton a vorosmarty.tarsasag@gmail.com e-mail címre.

54. Irinyi János Országos Középiskolai Kémiaverseny 2021
2021-08-12 - 2021-12-10
Az Irinyi János Országos Középiskolai Kémiaverseny meghirdetése a 2021/2022-es tanévre a szlovákiai magyar középiskolák részére
A komáromi Selye János Gimnázium a Magyar Kémikusok Egyesületének Kémiatanári Szakosztálya és a Debreceni Egyetem segítségével Szlovákiában tizenhetedik alkalommal is meghirdeti a magyarországi 54. Irinyi János Országos Középiskolai Kémiaversenyt a 2021/2022-es tanévre. Az elméleti verseny anyaga az általános iskolában és a középfokú iskolákban tanult kémia, kategóriánként értelmezve. Az elméleti tudás kiterjed az alkalmazott és a környezeti kémiára, valamint a kémia történetének magyar vonatkozásaira. A gyakorlati versenyen a térfogatos elemzésben kell jártasságot bizonyítani.
Az első forduló iskolai írásbeliből, a második forduló (szlovákiai döntő) írásbeliből és gyakorlatból, a harmadik forduló (országos forduló Debrecenben) írásbeliből és gyakorlatból áll.
Az I. kategóriába a gimnáziumok első évfolyamának tanulói, a II. kategóriába a gimnáziumok második évfolyamának tanulói, a III. kategóriába a szakközépiskolák első és második évfolyamának diákjai tartoznak.
Az 54. Irinyi János Országos Középiskolai Kémiaverseny határidői

Az iskolák igazgatói 2021. december 10-ig jelzik a Selye János Gimnáziumnak a versenyezni kívánó tanulók létszámát, kategóriánkénti bontásban a posta@sjg.sk címen Andruskó Imre igazgató részére és on-line bejelentkeznek a www.irinyiverseny.mke.org.hu/regisztracio honlapon.

A megbízott szervező 2022. január 10-ig elkészíti a feladatlapokat.

A Selye János Gimnázium 2022. január 21-ig továbbítja a feladatlapokat az iskolákhoz.

Az iskolai forduló lebonyolítása 2022. január 27-én csütörtökön történik 13-tól 17 óráig.

Az iskola szaktanára 2022. január 31-ig visszaküldi a feladatlapokat a megbízott szervezőnek, aki kijavítja azokat, és február 12-ig összeállítja a szlovákiai fordulóba bekerült tanulók névsorát.

2022. március 8-án (kedden) 9-től 14 óráig a Selye János Gimnáziumban lezajlik a szlovákiai forduló.

2022 áprilisában zajlik az országos forduló Debrecenben a járványügyi helyzet függvényében.

A versennyel kapcsolatos további információ a www.irinyiverseny.mke.org.hu oldalon található.

Jókai-díj 2022
2021-08-26 - 2021-10-31

Népi Építészeti Program 2021
2021-09-06 - 2021-10-21
SZEPTEMBERBEN ÚJRA MEGJELENIK A NÉPI ÉPÍTÉSZETI PROGRAM LEGNÉPSZERŰBB ELEME: A SZAKMAI ELŐKÉSZÍTÉSRE ÉS/VAGY ÉPÜLETFELÚJÍTÁSRA IGÉNYELHETŐ TÁMOGATÁS

Immár ötödik éve nyújt lehetőséget védett népi építészeti emlékek támogatására a Magyar Kormány által létrehozott Népi Építészeti Program, mely 2019 óta a Teleki László Alapítvány lebonyolításában, a Miniszterelnökség támogatásával évi 1,5 milliárd forintos keretből működik. A Program célja, hogy vissza nem térítendő támogatást nyújtson olyan védett épületek tulajdonosainak – szervezeteknek és magánszemélyeknek –, amelyek népi építészeti értéket képviselnek.
A Népi Építészeti Program a védett népi építészeti emlékek eredeti történeti szerkezeteinek megtartó szemléletű megújulását támogatja.
A Program által támasztott kritériumokat tartalmazó dokumentumok (Tájékoztató, Útmutató, Műszaki Segédlet, Gyakran Ismételt Kérdések) a www.nepiprogram.hu oldalon, regisztrációt követően érhetők el.
Amennyiben ingatlana megfelel a Program által támasztott követelményeknek, úgy Ön jogosult támogatási kérelem benyújtására, melynek segítségével anyagi és szakmai támogatást kaphat az ingatlan felújításához szükséges szakmai előkészítő dokumentációk elkészítéséhez, illetve – szakmai előkészítő dokumentációk birtokában – az épület felújításához.
A támogatás célja:
Forrás biztosítása olyan, Magyarország területén álló népi építészeti emlékek
– veszélyelhárítását,
– állagmegóvását, valamint
– részleges vagy teljes helyreállítását
megelőző és megalapozó előkészítő dokumentációk, kutatások elkészítéséhez, valamint épületfelújítási és karbantartó tevékenységekhez, amelyek az épített örökségnek műemléki értéket képviselő, egyedi védelem alatt álló elemei. A forrás felhasználása ezen elsődleges célja mellett támogatja a területi védelem alatt álló együttesek meglévő egyedi történeti értéket hordozó (jellemzően külső, homlokzati) elemeinek értékőrző-megújító kezdeményezéseinek előkészítését is. A forráson keresztül a Megvalósító célja a hagyományos építészeti értékek megőrzése és helyreállítása a hagyományos építési technikák újraélesztésével.
Támogatás összege és mértéke:
Az odaítélhető vissza nem térítendő támogatás összege kérelmenként
– szakmai előkészítésre minimum 500 ezer – maximum 1,5 millió Ft,
– épületfelújításra minimum 500 ezer – maximum 20 millió Ft.
A támogatás mértéke természetes személyek és önkormányzatok (ideértve a nemzetiségi önkormányzatokat is) esetén a tevékenység megvalósítása során felmerülő összköltség legfeljebb 80%-a, egyéb esetben legfeljebb 50%-a.
A támogatás folyósítása – a megvalósítás ütemének megfelelően – támogatási előleg formájában egy, vagy több részletben történik.
A Támogatási Kérelem benyújtására vonatkozó információk:
A támogatási kérelmek benyújtásának lehetősége 2021. szeptember 6-án nyílik meg. A kérelmek benyújtási határideje 2021. október 21. 24:00 óra, melyet a Teleki László Alapítvány által üzemeltetett online felületen (www.nepiprogram.hu), kizárólag elektronikus formában tehet meg.
A támogatási kérelmek elbírálását a Miniszterelnökséget vezető miniszter által felkért szakmai Bíráló Bizottság végzi. A döntés meghozatalát követően a kérelmező írásban kap értesítést a döntésről.
További információ a kapcsolat@nepiprogram.hu e-mail címen kérhető.

Mária Rádió Mirjam – Rajzpályázat
2021-09-06 - 2021-11-21
A szlovákiai magyar nyelvű Mária Rádió, a MIRJAM RÁDIO rajzpályázatot hirdet a szlovákiai magyar nyelvű alapiskolák és középiskolák körében. A pályázat célja, hogy felhívja a figyelmet a keresztény, családi, és nemzeti kulturális értékekre. A pályázat részleteit az alábbiakban olvashatják:
Rajzverseny meghirdetése, kezdete: 2021.9.15.
Rajzverseny témái:

Szent József, a családapák példaképe
(Karácsonyi ünnepkör, portré, kép a szent családról, stb.)
Esterházy János keresztény magyar mártír politikus
(Portré, „önfeláldozás”, stb.)
Gróf Széchenyi István a „hídember”, a haladó technikai gondolkodás úttörője
(Portré, Széchenyi híd, Széchenyihez köthető technikai újítások, stb.)
Regnum Marianum – Mária országa
(Portré, templomok, kegyhelyek, kegyképek, tájkép, neves magyar vonatkozású épületek Szlovákiában, természet szépségei)

Kritériumok:

felső korhatár: 19 év
a rajzlap mérete minimum A4, maximum A2
egy alkotó témánként egy művet nyújthat be
egy műnek lehet több közös alkotója
A képzőművészeti technikák szabadon választhatóak (a művek elkészítése során alkalmazhatóak akár térbeli megoldások, pl. ragasztott motívumok, részletek)

Benyújtás módja:

postai úton a következő címre: Mária Rádio Mirjam o.z, Jókaiho 6., 945 01 Komárno.
személyesen: Mária Rádio Mirjam, Jókaiho 6., 945 01 Komárno.

Benyújtandó dokumentumok:

pályázati mű (alkotás), hátoldalán feltüntetve az alkotó nevével és címével
kitöltött és aláírt nevezési lap (alkotónként 1 példányban)

Benyújtási határidő:2021.11.21.
Elbírálás: 2021.11.26
Eredmények közzététele (www.mariaradio.sk + FB, élő műsor), díjazottak értesítése (2021.11.29 – 2021.12.3.)
A rajzok kiértékelését a rádió által felállított kiértékelő bizottság végzi . A rajzok témától függetlenül egy kategóriában kerülnek megítélésre. Az öt kategória: óvoda, alsó tagozat, felső tagozat, középiskola, speciális iskola. Esetleges különdíjak megítéléséről a bizottság az elbírálás folyamán dönt. A legjobb munkák felkerülnek a rádió honlapjára, valamint belekerülnek a soron következő magazinba (Januári szám). A díjazott munkák alkotói , valamint felkészítő tanáraik jutalma 1-1 rádiós ajándékcsomag, egy oklevél, valamint egy látogatás a rádió stúdiójában. A művek a komáromi Limes galériában is kiállításra kerülnek. A díjátadóra és a kiállítás megnyitására 2021. decemberében kerül sor, az aktuális járványhelyzet függvényében.
Mária Rádió Mirjam – Rajzpályázat – október-november

Egyházi Támogatások – Felhívás 2022
2021-09-10 - 2021-10-07
Megjelent a 2022. évi egyházi közösségi célú programok támogatási felhívása
A Miniszterelnökség Egyházi és Nemzetiségi Kapcsolatokért Felelős Államtitkárságának célja jelen Felhívás közzétételével az, hogy felmérje azon támogatási igényeket, amelyek a 2022. költségvetési év során az egyházi jogi személyek közösségi célú programjainak megvalósításához szükségesek.
Egy kérelmező összesen egy támogatási igényt nyújthat be jelen felhívás keretében.
A támogatások nagy segítséget jelentenek a hazai és határon túli magyar ajkú egyházi jogi személyek, járvány sújtotta időszakot követő közösségépítő tevékenységéhez.
A támogatási kérelem elektronikus benyújtásának határideje: 2021. október 7., 16 óra
Támogathatóak egyházi táborok, hitéleti, közösségépítő illetve közösségi nevelést (ifjúság nevelést, a család megtartó erejét és teremtésvédelmet) szolgáló egyházi rendezvények, programok szervezése, lebonyolítása, a határon túli és ott a magyarság megmaradását szolgáló egyházi közösségek programjai (hitéleti, kulturális, közösségi nevelési és közösségépítő tevékenységek), valamint a Magyarország határain belül és a Kárpát-medencében megszervezett zarándoklatok, amennyiben a járványügyi helyzet lehetővé teszi.
A támogatási igényeket a Nemzetpolitikai Informatikai Rendszerben (NIR) lehet benyújtani, amely regisztrációt követően elérhető a Bethlen Gábor Alapkezelő Zrt. weboldaláról.
A felhívás teljes szövege letölthető:
EKCP-KP-1-2022 felhívás egyházi közösségi célú programok támogatására (pdf)

Pogány Erzsébet-díj 2021
2021-09-10 - 2021-10-10
A Szövetség a Közös Célokért Pogány Erzsébetnek, a társulás néhai igazgatójának állít emléket a Pogány Erzsébet-díj adományozásával.
A Szövetség a Közös Célokért társulás által megalakított héttagú kuratórium az idei évben első alkalommal keresi a Pogány Erzsébet-díjra legérdemesebb embert. A kuratórium tagjai: Fekete Irén elnök, Hideghéthy Andrea titkár, valamint Pogány Tibor, Csémi Szilárd, Mézes Rudolf, Bárdos Gyula és Ladányi Lajos.

A díjra olyan személyeket lehet javasolni, akik legalább tíz éve részt vesznek a civil életben, akik a közösségépítésben és szervezésben példamutató, fáradhatatlan tevékenységet folytatnak vagy folytattak, és munkásságuk a Felvidékhez kapcsolódik.

Jelölést kizárólag az arra szolgáló űrlapon a SZAKC tagszervezetein keresztül lehet megtenni 2021. szeptember 10. és 2021. október 10. között. Amennyiben magánszemély tesz javaslatot a jelölésre, jelölését legalább egy SZAKC tagszervezetnek is támogatnia kell.
Érdeklődés esetén további információ a pozsony@szakc.sk e-mail címen kérhető. Tagszervezeteink listája a SZAKC honlapján www.szakc.sk is megtalálható.

Arany Opus Díj 2021
2021-09-10 - 2021-10-15
A Szlovákiai Magyar Írók Társasága Arany Opus Díj címmel szépirodalmi pályázatot hirdet szlovákiai magyar (állandó szlovákiai lakhellyel rendelkező) szerzők számára.
A pályázatra benyújtható minden olyan magyar nyelven írt széppróza vagy vers (max. 15 flekk), amely nyomtatásban még nem jelent meg, s amelynek közlési jogával a szerző rendelkezik. Egy szerző csak egy művel vehet részt a pályázaton. Tematikai megkötés nincs. A pályamunkát postai küldeményként, minden oldalán jeligével ellátva, három nyomtatott példányban és digitális formában is kérjük benyújtani. A pályaműhöz külön, zárt borítékban csatolandó szerzőjének neve, e-mail címe, telefonszáma és lakcíme. Ezen a borítékon legyen feltüntetve a pályázó jeligéje is. A külső borítékra pedig kérjük ráírni: Arany Opus Díj.
Levélcím: Spoločnosť maďarských spisovateľov na Slovensku, Galantská cesta 658/2F, 929 01 Dunajská Streda (információ – telefon: 0911239479, e-mail: szmit@szmit.sk)
A pályázatok beérkezési határideje: 2021. október 15.
Pályadíj mindkét kategóriában: 300 euró, valamint Csóka Ferenc író, képzőművész olajfestményei.
A pályázatra benyújtott szépirodalmi alkotásokat neves irodalmárokból álló zsűri bírálja el. A zsűri tagjai: Z. Németh István Talamon-díjas író, költő, Jancsó Péter prózaíró, főszerkesztő, Kövesdi Károly költő, szerkesztő. A díjnyertes művek első felhasználási joga a Szlovákiai Magyar Írók Társaságát illeti meg, és az Opus 2021/1-es számban jelennek meg.
Az ünnepélyes díjátadásra 2021. november 19-én kerül sor Dunaszerdahelyen, a XIV. Őszi Írófesztivál keretében megrendezett műsoros esten, ahol a nyertes pályaművek színművész tolmácsolásában hangzanak el.
A nem díjazott szövegeket a pályázat kiírója nem őrzi meg és nem küldi vissza.

VII. Kárpát-medencei Életmese felolvasó- és illusztráló verseny felhívás
2021-09-21 - 2021-10-10
A „Mosolyvirág” Nagycsaládosok Debreceni Egyesülete a tizenharmadik éve sikeresen
folytatott Életmese írói pályázata mellett meghirdeti a VII. Kárpát-medencei
Élő és online Életmese felolvasó- és illusztráló versenyét.
Az Életmese felolvasó verseny leírása:
A vírushelyzetre való tekintettel élő és online formában is meghirdetjük minősítő versenyünket. Az online versenyformára a nagy távolságban élőket, és az esetleges vírus helyzet miatti személyes részvételt nem engedélyező helyzetben lévőket várjuk.
Élő felolvasó versenyünket Debrecenben a Simonffy utca 21. sz. alatti Ifi házban
tartjuk október 16-án 10.00-tól. A verseny két fordulóból áll. Először a kötelező részletet, majd a szabadon választott kb. 3 perces szöveget kell felolvasni.
A versenyre a nevezést október 6-ig várjuk a mellékelt jelentkezési lapon!
Felolvasó versenyhez – adatlap 2021
Online versenyzőinktől 1-1,5 perces videót várunk (az egyértelmű beazonosítás érdekében kérjük a videó név, korcsoport és a település elmondásával kezdődjön) melyben egy szabadon választott részletet kell felolvasniuk az eddig megjelent bármelyik Életmese kötetből (a www.mosolyvirag.hu weboldalról tölthető le). A videó mellé kérjük csatolják a jelentkezési lapot is.
Felolvasó verseny-kötelező szövegrészletei
Az Életmese illusztráló verseny pályázati feltételei:
A versenymunkának az eddigi bármelyik Életmese kötetben megjelent egyik történetét kell illusztrálnia. A pályázó adatai mellett kérjük feltüntetni az illusztrált életmese kötet megjelenési évét és oldalszámát is. Az online beküldött művek legjavát a szervezők a www.mosolyvirag.hu weblapra, illetve a Mosolyvirág Nagycsaládosok Debreceni Egyesülete facebook oldalára töltik fel.
A rajzokat október 6-ig kérjük a jelentkezési lappal együtt elküldeni.
A jelentkezéseket az alábbi korcsoportokban várjuk:
1. korcsoport: alsótagozat,
2. korcsoport: felső tagozat,
3. korcsoport: 15 és 33 éves kor közöttiek,
4. korcsoport: 34 év felettiek.
Minden résztvevő minősítő elismerésben részesül! (arany, ezüst, bronz)

A versenyekre nevezést, a rajzokat a jelentkezési lapokkal együtt kérjük október 10-ig az eletmese2021@gmail.com email címre elküldeni!

Az online felolvasó verseny videóit október 30-ig várjuk!
Illusztrációs versenyhez – adatlap 2021
A zsűri az online felolvasó verseny résztvevőit november 20-ig minősíti, az elért eredményeket november 30-ig honlapunkon és facebook oldalunkon közzé tesszük.
Az érdeklődők a versenyek további részleteiről a +36/20-312-8584 vagy a +36/30-928-0899-es mobilszámon kaphatnak tájékoztatást.

Csatlakozzon a Magyar Festészet Napjához!
2021-09-22 - 2021-10-30
Tisztelt Alkotók és Művészetpártolók !

A Magyar Festészet Napja ez év októberében is megrendezésre kerül. Lehetőség van a MFN honlapján csatlakozni a rendezvényhez ahol a kollégák regisztrálják az eseményt, vagy nekem tudjátok megküldeni és én továbbítom a rendezvény adatait.

A csatlakozás határideje: 2021. október 30.

Amennyiben módotok van kérném terjesszétek az információt, hogy minél több felvidéki alkotó is csatlakozzon a MFN rendezvényéhez.

Üdvözlettel:

Miglinczi Éva a Magyar Festészet Napja Alapítvány kuratóriumának tagja

Felvidéki Magyar Szépművészeti Egyesület
Atelier művészeti folyóirat_főszerkesztő
Art Limes művészeti folyóirat_szerkesztő
+36 70 217 0280
femsze@gmail.com

Kárpát-medencei középiskolai honismereti-művelődéstörténeti vetélkedője
2021-09-22 - 2021-11-03
A Honismereti Szövetség – folytatva az immár negyedszázados hagyományt – Kárpát-medencére kiterjedő honismereti – művelődéstörténeti vetélkedőt hirdet és szervez hetediktől tizenkettedik évfolyamos középiskolás diákok részére A millenniumi ünnepségek témakörben. (A határon túli iskolák esetében a hetedik évfolyamtól várunk csapatokat bármilyen iskolatípusból.)
A vetélkedő célja, hogy ráirányítsuk a figyelmet történelmünk 125 évvel ezelőtti eseménysorozatára, amely meghatározó volt nemzetünk társadalmi, gazdasági életére, illetve fejlődésére.
A vetélkedő feladatai olyan történeti-helytörténeti ismeretekkel segítenek felvértezni a diákokat, amelyek szélesítik, gazdagítják az iskolai tananyagot. Kutatásaik során megismerkedhetnek a korszak lakóhelyükre, környezetükre – akár családjukra – gyakorolt hatásával, következményeivel.
A középiskolákból három fős csapatok jelentkezését várjuk. Nincs korcsoportonkénti kategória. Egy iskola maximum kettő csapatot indíthat.
Jelentkezés/nevezés: legkésőbb 2021. november 3-ig a kitöltött jelentkezési lap megküldésével a 125millennium1896@gmail.com e-mail címre vagy az alábbi linken:
https://forms.gle/1Roqt9Gi1cCKcV3JA
Nevezési-részvételi díj nincs.
JELENTKEZÉSI LAP -A millenniumi ünnepségek
Felhívás_Millennium_vetélkedő_Honismereti Szövetség

XXII. Országos Citeratalálkozó - felhívás
2021-09-24 - 2021-10-10
A Szlovákiai Magyar Művelődési Intézet, Naszvad Város Önkormányzata, Csemadok helyi alapszervezete a Viza citerazenekarral karöltve 2021. október 23-án, szombaton megrendezi a XXII. Országos Citeratalálkozót.
A találkozó időpontja: 2021. október 23., szombat
Helyszíne: Naszvad
A kezdés időpontjáról és a részletes programról a későbbiekben még mindenkit tájékoztatni fogunk.
A jelentkezés határideje: 2021. október 10.

Elektronikus jelentkezési lap: Kattints!
Kérjük, a jelentkezés határidejét tartsák be, hogy a találkozó szervezési ütemrendjét és programját időben pontosítani tudjuk.
Jelentkezése esetén kérjük, hogy az elektronikus jelentkezési lapon – az intézet honlapján – (A zenekar, szólista rövid jellemzése) rovatot a lehető legaprólékosabban töltse ki, mert nemcsak a konferanszié anyaga lesz, hanem alapja lesz a honlapunkra felkerülő adatbázisnak is.
Bővebb információt Balogh Lászlónál a 0908 701 347 mobilszámon, vagy a 76balogh@gmail.com e-mail címen kaphat.

Pályázat a II. Magyar nyelvjárások napja alkalmából
2021-09-24 - 2021-10-20
A Magyarságkutató Intézet és az Anyanyelvápolók Szövetsége pályázatot hirdet magánszemélyek számára a II. Magyar nyelvjárások napja alkalmából a magyar nyelvjárások és területi változatok értékeinek megőrzése céljából az alábbi két témakörben:

Szépirodalmi szövegek rövid prózai műfajban (elbeszélés, novella, vers stb.) való megalkotása. Ebben a kategóriában digitálisan lejegyzett szövegekkel lehet pályázni.
Családi kincseink: szüleink, nagyszüleink családi nyelvjárási folklórszövegeinek (mese, monda, régi családi történet, találóskérdések, mondókák, archaikus ima stb.) gyűjtése. Ebben a kategóriában jó minőségű (minimum HD) digitális hangfelvétellel és/vagy lejegyzett szövegekkel is lehet pályázni. Az anyag terjedelme természetesen műfajfüggő, ezért a terjedelmi határok (5000–50.000 leütés) tájékoztató jellegűek, azoktól különösen indokolt esetben mindkét irányban el lehet térni.

Egy-egy pályázó mindkét témakörben is pályázhat, de ez természetesen nem elvárás.
A pályázatok a magyar latinbetűs ábécé felhasználásával, de a nyelvjárási sajátosságok feltüntetésével készüljenek. Fontos, hogy egyáltalán nem várunk tudományos lejegyzést, pusztán azt, hogy a jellegzetes nyelvjárási szóalakokat és a kiejtési sajátságokat próbálja meg minél jobban érzékeltetni az alkotó, bármely Kárpát-medencei magyar nyelvjárásból származzon is a pályamunkája. A lejegyzéshez a kiírók technikai segédletet tesznek közzé. Ugyanitt a 2. téma esetén hangfelvételt (is) választók is találnak közelebbi technikai útmutatást. A segédlet kattintással innen tölthető le.
A benyújtott pályamunka tartalmazza a beküldő nevét és életkorát, elektronikus és postai elérhetőségét, valamint beküldött pályamunkája címét, mégpedig egy, a pályázattól független lapon. Elektronikus beküldés esetén külön fájlban kérjük ezen adatokat.
A zsűri a beérkezett műveket anonim módon értékeli és a legjobbakat pénz- és tárgyjutalomban (nagyértékű könyvjutalomban) részesíti, lehetőség esetén a pályaművet kiadásra is javasolja. A kiírók fenntartják a jogot arra, hogy a díjazottakkal felhasználói szerződést kössenek művük megjelentetésére.
A pályamunkák beérkezési határideje: 2021. október 20.
A pályamunkákat az alábbi címen fogadjuk:
1.kategória: janos_pusztay@hotmail.com
2.kategória: toth.zsolt@mki.gov.hu
A pályázat hátteréről és céljáról a vajdasági Magyar Szóban is megjelent egy beszélgetés:
https://www.magyarszo.rs/hu/4705/mellekletek_kilato/248943/Vissza-a-nyelvj%C3%A1r%C3%A1sokhoz.htm

XX. Ferenczy István Országos Képzőművészeti Verseny - felhívás
2021-09-24 - 2021-11-12
A Csemadok Országos Tanácsa megbízásábóla Csemadok Rimaszombati Területi Választmánya és a Gömör-Kishonti Művelődési Központ 2021- ben meghirdeti a XX. Ferenczy István Országos Képzőművészeti Versenyt.
A verseny témái:
1. Illusztrációk Csukás István műveihez / az író születésének 85. és halálának 1. évfordulója tiszteletére /
2. Élet a koronavírus árnyékában
3. Magyar várak a Felvidéken
Ajánlott technikák: grafika, festészet , linometszet
Kategóriák :
I. kategória: az alapiskolák 4 – 6. évfolyama ( a 8-éves gimnáziumok I. évfolyama)
II. kategória: az alapiskolák 7 – 9. évfolyama ( a 8-éves gimnáziumok II – IV. évfolyama)
III. kategória: középiskolások
Versenyfeltételek:
• A képzőművészeti versenybe csak A3-as és A2-es méretű rajzlapra készített alkotásokat lehet beküldeni, illetve csak ezeket fogja elbírálni a szakmai bizottság!
• A pályamunkán kérjük feltüntetni a kategóriát és a témát, az alkotó nevét, a felkészítő pedagógus nevét, az iskola címét, e-mail címét.
• A pályamunkákat nem küldjük vissza!
• A határidőn túl beérkezett munkákat a zsűri nem értékeli!
Beküldési határidő : 2021. november 12 !
Cím: Csemadok Oblastný výbor, Jesenského 5., 979 01 Rimavská Sobota
Az eredményhirdetésről, a díjak átadásáról és a legjobb pályamunkákból készített kiállítás megnyitójának időpontjáról és helyszínéről a díjazottakat időben tájékoztatjuk. Sajnos minden a járványhelyzettől és az éppen érvényben lévő rendeletektől függ !
A versennyel kapcsolatban érdeklődni lehet a következő telefonszámon: 0907 871 451

Kárpát-medencei Középiskolai Csillagászati és Asztrofizikai Verseny
2021-09-27 - 2021-10-07
Mától egészen október 7-ig lehet jelentkezni a Kárpát-medencei Középiskolai Csillagászati és Asztrofizikai Versenyre, új nevén az Athletica Galacticára. A három fordulós verseny döntősei közül a legjobbak bekerülhetnek a Nemzetközi Csillagászati és Asztrofizikai Diákolimpia (IOAA) húsz fős felkészítő csapatába.
Elkezdődött a regisztráció az Athletica Galactica weboldalán. A Csillagászati és Földtudományi Kutatóközpont, valamint a hazai csillagászati szakma összefogásában szervezett versenyen bárki részt vehet, aki hazai és határon túli magyar ajkú diák és a 2021/2022. tanévben középiskolába jár. Az érdeklődő tanulók pedagógusaiknál jelezhetik indulási szándékukat, a diákokat pedig a tanárok tudják nevezni a versenyre. A három fordulót követő országos döntő győztesei értékes tudással és jutalmakkal gazdagodnak, továbbá bekerülhetnek a Nemzetközi Csillagászati és Asztrofizikai Diákolimpia (IOAA) felkészítő csapatába, amelyből a keretcsapat világszinten képviselheti majd az országot 2022-ben Ukrajnában.
„Az első két fordulóban a matematikai és fizikai tudást méri fel a verseny. A harmadik fordulóban már speciálisan csillagászati témák is előkerülnek. Akik az első három fordulóban sikeresen szerepelnek, bejutnak az országos döntőbe. Az itt legjobban teljesítő diákokból áll össze az olimpiai felkészítő csapat, és belőlük kerül ki a végső válogatott, akik a nemzetközi diákolimpián szerepelhetnek. A diákolimpiai eredmény gimnáziumi éveim legfontosabb célja volt, amiért mindig szép és érdemes volt küzdeni” – jellemezte a versenyt Világosi Blanka, az ELTE fizika szakos hallgatója, kutatói asszisztens, bronzérmes olimpikon.
A felkészítő tanárok fontos pillérei a lelkes tanulók sikeres teljesítményének. A felkészítés történhet egyénileg vagy iskolai szakkör keretein belül is. A felkészítéshez a pedagógusok oktatási anyagokat, feladatsorokat tölthetnek le az Athletica Galactica oldaláról. „Egy olyan szakköri hálózatot alakítottunk ki az országban, régiókra bontva (Budapest, Baja, Debrecen), ahol az érdeklődő gyerekek csatlakozhatnak ehhez a mozgalomhoz és ott elsajátíthatják azokat az ismereteket, amiket esetleg az iskolájukban nem kapnak meg. Lehetőségük van továbbá az eszközigényes csillagászati feladatok gyakorlására is.” – mondta Udvardi Imre, a budapesti Könyves Kálmán Gimnázium fizika-matematika szakos tanára, felkészítő tanár. A pedagógusok munkáját az óriási elismerés mellett szakmai utakkal és kiemelt díjazással, a diákot indító iskolákat pedig külön elismeréssel és a további felkészítést segítő nyereményekkel jutalmazzák.
2019-ben 17 arany-, 52 ezüst- és 58 bronzérmet osztottak ki az olimpikonok között. A tíz magyar versenyző közül négyen bronzérmesek lettek, hatan pedig dicséretben részesültek. „Az olimpiai felkészülés az ott megszerzett tudás és kapcsolatok révén a lehető legjobb lépés a kutatóvá válás útján.” – mondta Dálya Gergely, asztrofizikus a genti egyetem posztdoktori kutatója, korábbi bronzérmes olimpikon.

Családtörténeti pályázat
2021-09-27 - 2021-10-15
A korábban megjelölt határidő helyett 2021. október 15. (péntek) 23:59-ig várják minden érdeklődő szíves jelentkezését és kéziratát. Kérdés, és kérés esetén továbbra is elérhetők vagyunk a csaladtortenet@mcc.hu email címen.
A Mathias Corvinus Collegium (MCC) a Rubicon Intézettel közös szervezésben pályázatot hirdet családtörténeti kutatómunka alapján megírt magyar nyelvű közlemények benyújtására a Kárpát-medence országaiban felsőfokú- vagy középiskolai oktatásban részt vevő jelentkezők számára.
A kéziratokat legkésőbb 2021. október 15. (péntek) 23:59‑ig kérjük benyújtani .doc, .docx, vagy .pdf kiterjesztésben az alábbi regisztrációs felületen:
RegisztrációPályázati kiírás
A három legkiemelkedőbbnek ítélt kéziratot beküldő pályázó mindkét jelentkezési kategóriában tárgyi nyereményekben részesül az alábbi besorolás szerint:

Első helyezés: 100 ezer forint (nettó) értékben
Második helyezés: 70 ezer forint (nettó) értékben
Harmadik helyezés: 50 ezer forint (nettó) értékben

Az öt legjobb helyezést elnyert pályamű számára opcionális megjelenési lehetőséget biztosítunk a Rubicon folyóirat online felületén.
A pályázattal kapcsolatos további részletes tájékoztatás az MCC honlapján (mcc.hu/palyazatok-csaladtortenet) olvasható, amelyen hasznos anyagokkal (videókkal, tippekkel, forrásokkal) segítjük a jelentkezők munkáját. A honlap frissítéseiről a Családtörténeti pályázat Facebook-eseményénél (link ide) tájékozódhatnak. Minden felmerülő kérdéssel forduljanak bizalommal a szervezőkhöz a csaladtortenet@mcc.hu email címen.

Ady Endre-ösztöndíj 2021
2021-09-27 - 2021-10-29
A Szlovákiai Magyar Pedagógusok Szövetsége és a Mentor TT – Felvidéki Tehetségsegítő Tanács a magyarországi NEMZETI TEHETSÉG PROGRAM keretében (NTP-ADY-M-21) Ady Endre-ösztöndíjat hirdet a magyar nyelvű oktatásban résztvevő, kiemelkedően tehetséges és szociálisan hátrányos helyzetű tanulók támogatására.
Az SZMPSZ-hez a komáromi, újvári, lévai, nagykürtösi, rimaszombati, rozsnyói és pozsonyi járásokból várják a pályázatokat.
A MentorTT a dunaszerdahelyi, galántai, vágsellyei, losonci, bodrogközi, ungvidéki, tornaljai, kassai, rimaszombati és nyitrai járásokból érkező pályázatokat fogja elbírálni.
A pályázat beküldésének határideje: 2021. október 29.
Közös postacím: Regionálne pedagogické centrum
Regionális Pedagógiai Központ
ul. Zoltána Kodálya 2367/49
P.O.BOX: 270
924 01 Galanta

A borítékon kérjük feltüntetni: Ady-ösztöndíj

A pályázat célja
Pénzügyi segítség nyújtása (ösztöndíj) a magyar nyelvű közoktatásban résztvevő, kiemelkedően tehetséges és szociálisan hátrányos helyzetű, a 2021/22-es tanévben 6-13. évfolyamon alapiskola felső tagozaton vagy középiskolában (alapiskola 6-9. évfolyamán, középiskola 1-4. évfolyamán) tanulók számára annak érdekében, hogy a támogatás révén zavartalanabbul tudják folytatni tanulmányaikat.
Az Ady Endre ösztöndíjra jelentkező tanulóknak az alábbiakban felsorolt feltételeknek kell megfelelniük:
1) kiemelkedően tehetséges
Ennek kritériuma az alábbiak valamelyike:
a) jó, jeles vagy kitűnő tanulmányi átlagot ért el a 2020/2021-es tanévben,
b) megyei 1-2., vagy 1-4, vagy nemzetközi versenyen 1-8. helyezést ért el a 2020/2021-es tanévben,
c) a Tehetségpont vagy az iskola, ahol a 2020/21-es évben tanult a pályázót kiemelkedő tehetségnek tartja, és erről részletes indoklást tartalmazó igazolást és ajánlást állít ki;
és
2) szociálisan hátrányos helyzetű
Ennek kritériuma az alábbiak valamelyike:
a) nagycsaládban él; árva vagy félárva; a szülő egyedülálló;
b) valamelyik szülő regisztrált munkanélküli vagy tartósan súlyos beteg vagy fogyatékossággal élő;
c) olyan egyéb, igazolható családi körülmény, amely miatt a családja az átlagosnál rosszabb anyagi körülmények között él, így zavartalan tanulása veszélyeztetve van.
A beérkezett ösztöndíj-pályázatokat a meghirdető az alábbi (kötelezően benyújtott) hivatalos dokumentumok, valamint nyilatkozatok alapján értékelik:

Pályázati adatlap,
Iskolalátogatási igazolás a 2021/22-es tanévben,
A 2020/2021-es tanév év végi bizonyítványának fénymásolata,
A 2020/2021-es tanévben szerzett megyei, országos, vagy nemzetközi verseny eredményéről kiállított oklevél másolata, vagy egyéb, ezt igazoló dokumentum.
Amennyiben van, tehetségpont által a pályázóról kiállított igazolás, ajánlás, amely részletesen bemutatja a pályázó eddigi eredményeit, és tartalmazza a tehetséget bizonyító egyéb igazolásokat (pl. kiállítás, koncert, újításért járó diploma, nemzetközi sportviadal)
A 2020/2021-es iskolai évben elért további eredmények. Erről a kiállított oklevelek másolatai szolgálnak bizonyítékul, vagy pl. a tantárgyi olimpiák esetében csak az első három helyezett kap oklevelet, a további eredményt az iskola igazolja az eredménylista másolatával vagy az adott verseny eredményeinek az internetről letöltött eredménylistájával (a listán kérjük kiemelni a pályázó eredményét) – ez esetben fel kell tüntetni az eredményeket tartalmazó honlap címét és az utolsó letöltés dátumát.
Nyilatkozat szociális helyzetről: az iskola igazgatója vagy vezetője, vagy az osztályfőnök által kiállított, szociális helyzetet igazoló nyilatkozat.
Szándéknyilatkozatot arról, hogy a pályázó mire kívánja felhasználni az elnyert ösztöndíjat.Beküldendő dokumentumok listája:

Adatlap – 2 eredeti példányban
Iskolalátogatási igazolás a 2021/22-es tanévben* – 2 eredeti példányban
2020/2021-es tanév év végi bizonyítványa – 2 másolati példányban, az iskola igazgatója által aláírva és lepecsételve
A 2020/2021-es iskolai évben elért eredmények, aktivitások listája. – 2 eredeti példányban
Oklevelek, igazolások a 2020/2021-es tanévben elért eredményekről (amennyiben vannak**) – 2 másolati példányban
Tehetségpont ajánlása (amennyiben van) – 2 eredeti példányban
1. sz. melléklet (nyilatkozat szociális helyzetről) – 2 eredeti példányban
2. sz. melléklet (szándéknyilatkozat) – 2 eredeti példányban

*Azok a diákok pályázhatnak, akik a 2021/22-es tanévben hatodik, vagy felsőbb osztályba járnak.
**Azokról a tanulmányi versenyekről (pl. tantárgyi olimpiák), amelyeken nem osztanak oklevelet, az internetről kinyomtatott eredmények a mérvadók.
A bírálók számára értelmezhetetlen oklevél (pl. nem kiírt arany-, ezüst-, bronzsáv, rovásírással kiírt oklevél stb.) eredményét az iskola igazgatója aláírással és bélyegzővel igazolja a másolat hátulján

A pályázatról bővebb információk és a szükséges mellékletek letölthetők a www.tehetseg.sk vagy a www.szmpsz.sk honlapról.
További tájékoztatást nyújt e-mailben vagy telefonon:
Szanyi Mária szanyi.maria@gmail.com, tel.: 0911 451 024
Hanesz Angelika hanesz@gmail.com, tel.: 0904 397 322
Fekete Irén elnok.szmpsz@gmail.com , tel: 0907 111 455
Majer Anna majeranna.szmpsz@gmail.com, tel: 0907 623 206
Szabó Judit rpk.ga@szmpsz.sk, tel: 0917 539 964

KINCSKERESŐK XVI. – Helyi értékeket kutató diákok pályázati felhívása
2021-09-27 - 2021-10-30
A rendelkezésre álló bő 2 hónap talán elegendő a felhívásban közzétett feltételek teljesítésére. Az előző évek tapasztalata azt mutatja, hogy az iskolákban, vagy a tanítványok tarsolyában (saját érdeklődés által vagy családi indíttatásból) mindig van kész helytörténeti anyag, amely csak bemutatásra vár.
Bízzanak tanítványaikban és ötleteikben! Mutassák meg nekik a felhívást és beszéljék meg velük, hogy a szervezők az ő tudásukra és képességeikre kíváncsiak.
Témamegkötés nélkül jelentkezhetnek a szülőföldhöz kötődő bemutatókkal – természet- és társadalomtudományos témakörben csakúgy, mint az új, a 21. század követelményeinek megfelelő kezdeményezések, társulások vagy a hely szellemét gazdagító jeles személyek bemutatásával – vagy egyszerűen „csak” a saját családot, szülőket, nagyszülőket bemutató családtörténettel, a nagyszülők fényképalbumán keresztül – abból is kirajzolódik a regionális történelem egy szelete.
Ma már csak emlékmorzsákat gyűjthetünk össze a régmúlt emlékezetéből, de azokat az össze kell szedünk! Biztassák rá tanítványaikat!
Remélem, hogy tanítványaik szép munkákkal jelentkeznek, és a diákkonferenciákon öregbítik iskolájuk hírnevét!
Amennyiben a tavalyi évhez hasonlóan jelenléti formában idén se valósulhatna meg a konferencia, úgy a lehetőségekhez mérten videokonferenciát tartunk.
A konferenciához kapcsolódva és attól függetlenül érvényes felhívásunk a Kincskeresők esszépályázatra.
Ha az előadás témáját esszé formájában is feldolgozzák és beküldik mellékletben csatolt felhívás alapján, azt amennyiben közlésre alkalmas, megjelentetjük elektronikusan és Talentum sorozat következő kötetében.
Viszont látásra a KINCSKERESŐK XVI. seregszemléjén!
Üdvözlettel:
Szanyi Mária főszervező
Tel: 0911 451 024
kincseresok10@gmail.com
Felhívás: KINCSKERESŐK XVI. – Helyi értékeket kutató diákok

CÉDRUS - A Szlovákiai Református Keresztyén Egyház Diakóniai Központjának szociális ruhaboltja és élelmiszerbankja Rimaszombatban is várja az adományokat
2021-09-27 - 2021-10-31

Felhívás: Wallenberg nyomán – vetélkedő középiskolások részére
2021-09-27 - 2021-11-12

VI. Hol volt, hol nem volt…mesefesztivál készülőben
2021-09-29 - 2021-10-21
A többéves hagyománnyal bíró mesefesztiválunk idén már a VI. Hol volt, hol nem volt… elnevezést viselve valósul meg a komáromi járásbeli magyar tannyelvű óvodák, alapiskolák, speciális alapiskolák és a 8 osztályos gimnáziumok tanulói nagy örömére.
A Komáromi Regionális Művelődési Központ égisze alatt, valamint Komárom Város pénzügyi támogatásával zajló mesemondó, illetve képzőművészeti alkotópályázat versenyének témakörét ebben az évben a magyar gyermekirodalom egyik megteremtője, Benedek Elek meséi keretezik. Az idei megmérettetés így a mesék népi jellegének megőrzését célul kitűző nagy meseíró a gyermekek művelődésére, a szülőföld tiszteletére, a család szeretetére irányuló törekvését hivatott méltó módon bemutatni. Tekintettel a járásunk kedvezőtlen járványügyi helyzetére a mesefesztivál, az előző évhez hasonlóan, a Komáromi Regionális Művelődési Központ virtuális felületén valósul meg.
Az ünnepélyes eredményhirdetésre 2021. október 27-én elektronikus módon kerül sor.
A legjobb pályamunkák a Komáromi Regionális Művelődési Központ virtuális kiállításaként – Facebook, YouTube, kerülnek bemutatásra.
Minden egyes kategória 1., 2. és a 3. helyezettje továbbjut a 2021. november 26-i, Nyitra Megye Művelődési Központja által szervezett kerületi fordulóra.
A jelentkezések lezárása és a kézbesítési határidő: 2021. október 21.
További információ: Mgr. Himpán Terézia, himpanova.osveta@gmail.com, 0918940648

Országos képzőművészeti verseny a 2021/22-es tanévre az óvodások és az alapiskolások részére
2021-09-29 - 2022-03-15
Szlovák Köztársaság Önkéntes Tűzoltó Szövetsége az Önkéntes Tűzoltók Ifjúsági Bizottságával együttműködve meghirdeti a 2021/22-es tanévre 19. Országos Képzőművészeti Versenyét.
A verseny témája: A tűzoltók munkája a pandémia idején.
A verseny időpontja: 2021. október-2022. március.
A versenybe három kategóriában várják a pályamunkákat:
I. óvodások
II. az alapiskolák 1-4. évfolyamának tanulói
III. az alapiskolák 5-9. évfolyamának tanulói
A versenyt a Požiarnik folyóiratban és az Önkéntes Tűzoltók Szövetsége internetes oldalán hirdetik meg.
Az országos versenybe 2022. március 15-ig várják a pályamunkákat, mégpedig a Szlovák Köztársaság Önkéntes Tűzoltó Szövetsége területi illetve járási kirendeltségeire. A területi illetve járási kirendeltségek listája és címe megtalálható a www.dposr.sk internetes oldalon.
A területi illetve járási kirendeltségeken a beérkezett képzőművészeti alkotásokat elbírálják, és minden kategóriából a három legszínvonalasabbnak ítélt munkát, azaz összesen 9 alkotást továbbítják 2022. március 31-ig az Önkéntes Tűzoltó Szövetség országos titkárságára.
Valamennyi munkán pontosan fel kell tüntetni:

a rajz melyik kategóriába tartozik és hány éves az alkotója
a tanuló vezeték- és keresztnevét
az iskola vagy az egyéb intézmény nevét és címét
a gyerek illetve tanuló lakcímét a járás megjelölésével
telefonszámot vagy email-címet, ahol a munkákat beküldő személy elérhető.Az országos fordulóba jutott munkákat 2022 áprilisában bíráló bizottság értékeli, a döntést és a helyezéseket a Požiarnik folyóiratban illetve a www.dposr.sk internetes oldalon közlik. A győztes munkák alkotói, a gyerekek, tanulók iskoláit, intézményeit levélben értesítik, és egyben meghívják őket az ünnepélyes díjátadásra. A nyertesek a díjakat 2022. júniusában a Szlovák Köztársaság Önkéntes Tűzoltó Szövetsége és az Országos Ifjúsági Szövetség égisze alatt megrendezett ünnepélyes díjátadón veszik át. A verseny meghirdetői fenntartják a jogot a díjnyertes munkák megtartására illetve felhasználására a tűzvédelem, az önkéntes tűzoltók munkájának propagálási céljaira. Ugyancsak jogot formálnak azoknak a kiadványaikban való ingyenes közlésre az érvényes szerzői jogok értelmében.
(BM/Felvidék.ma/dposr.sk)

2021-ben is keresik Szlovákia tanárát
2021-10-04 - 2021-10-15
Az alábbi linken lehet jelölni az arra érdemes pedagógusokat:
https://ucitelslovenska.sk/zapoj-sa/nominuj/
Határidő 2021. október 15.

Megjelentek a Nemzeti Együttműködési Alap 2022. évre szóló pályázatai
2021-10-04 - 2021-11-03
Elérhetők a Nemzeti Együttműködési Alap (NEA) 2022. évre szóló pályázati felhívásai. A Miniszterelnökség által biztosított keret 1,58 milliárd forinttal bővült az előző évhez képest. A korábbi évhez hasonlóan most is az ún. összevont és az egyszerűsített pályázatok közül választhatnak a szervezetek.
A NEA 2022. évi kerete meghaladja a 10,8 milliárd forintot. A felhívások keretében civil szervezetek egyesületek, alapítványok pályázhatnak. A korábbi évekhez hasonló módon most is egyidejűleg jelentek meg az összevont és egyszerűsített pályázati felhívások. A szervezeteknek ezért oda kell figyelniük arra, hogy melyik pályázati kategóriában jogosultak pályázni.
Azok a szervezetek, amelyek:

2020 január 1. után alakultak
vagy a bevételük 2019-ben vagy 2020-ban meghaladta az 5 millió forintot
esetleg országos vagy nemzetközi szinten tevékenykednek

csak a NEA valamelyik összevont pályázati kategóriáját választhatják.
Az összevont kategórián belül a pályázóknak el kell dönteniük, hogy csak a működésükhöz vagy a működésükhöz és a szakmai tevékenységükhöz „vegyesen” igényelnek támogatást. A szervezetek a működési vagy „vegyes” tartalommal összeállított pályázatukat a tevékenységük vagy a 2022. évre tervezett programjaik jelleg szerint választott kollégiumhoz nyújthatják be. Egy pályázó alapesetben egyetlen pályázatot nyújthat be. Ez alól akkor van kivétel, ha egy magyarországi szervezet egy határon túli partner szervezettel együttesen pályázik. Idén már valamennyi NEA kollégiumban lehetőség van arra, hogy a szervezetek az önálló pályázatuk mellett, egy külhoni magyar szervezettel együttes pályázatot nyújtsanak be az összevont „vegyes” kategóriában. Azok a külhoni magyar civil szervezetek, amelyek korábban már együttes pályázaton támogatásban részesültek idén önállóan is jogosultak összevont szakmai pályázatot benyújtani.
Azok a szervezetek, amelyek csak a működésük támogatására pályáznak, 200.000 és 3.000.000 Ft összegű támogatást igényelhetnek. A „vegyes”, tehát a szakmai és működési elemeket is tartalmazó pályázati kategóriák esetében az igényelhető és elnyerhető támogatás mértéke kollégiumomként is eltérő módon 350.000 és 4.000.000 Ft között változik. A „Civil szervezetek működésének biztosítására vagy szakmai programjának megvalósítására és működésének biztosítására fordítható összevont támogatás 2021.” című kiírások tekintetében a pályázatokat 2021. október 04. 10:00 – 2021. november 03. 14:00 óra között lehet benyújtani a Nemzetpolitikai Információs Rendszerben (NIR).
Már megismerhető a NEA egyszerűsített pályázatának kiírása is. De az elektronikus felülete, amelyen keresztül a pályázók benyújthatják igényüket, csak később nyílik meg. A pályázatokat 2021. október 18-án 08.00 – 2021. november 17. között lehet benyújtani a NIR-ben. Az egyszerűsített pályázaton az igényelhető támogatás összege 350.000 forintra növekedett. E kategóriában nincs tartalmi bírálat. A szervezetek beérkezési sorrendeben, a keret kimerüléséig juthatnak támogatáshoz. De ezzel a lehetőséggel csak azok a szervezetek élhetnek, amelyek rendelkeznek a 2019. és 2020. évről szóló (tartalmában teljes) pénzügyi beszámolóval ezen beszámolók alapján látható, hogy a szervezet bevétele egyik évben sem haladta meg az 5 millió forintot helyi vagy területi szinten tevékenykednek.
A pályázatokat elektronikusan a Nemzetpolitikai Információs Rendszerben (NIR) lehet benyújtani.
A pályázati kiírás és a kapcsolódó dokumentumok letölthetők az alábbi oldalakon:
a https://civil.info.hu/nea/kezdolap/palyazatok/index.html
https://bgazrt.hu/uj-felhivasok-a-nemzeti-egyuttmukodesi-alap-kereteben-5
A regisztrációt és a pályázatok benyújtását az Esély és Részvétel Közhasznú Egyesület – B.-A.-Z. Megyei Civil Központ, Salgótarjánban a Nógrád Megyei Civil Közösségi Szolgáltató Központ; Komárom-Esztergom megyében a Majki Népfőiskolai Társaság, Győr-Moson-Sopron megyében a Kisalföldi Vállalkozásfejlesztési Alapítvány, Pest megyében az Isten Szolgálatában Református Missziói Alapítvány on-line és személyes tanácsadással is segíti.
Kérdéseikkel fordulhatnak a Szövetség a Közös Célokért irodáinak munkatársaihoz.
Kérjük, a pályázókat, hogy amennyiben személyes tanácsadást kívánnak igénybe venni, egyeztessenek időpontot.

XII. nemzetközi gyertyagyújtási akció - felhívás
2021-10-04 - 2021-11-11
A Krajcáros Alapítvány EMLÉKEZIK és a ma élő nemzedékünket EMLÉKEZTETI a BÉKE jelentőségére november 11-én 11 órakor.

A gyertya lángja és a pipacs (a vér virága) szimbólumok használatával kívánják ráirányítani a figyelmet, hogy 100 esztendő távlatában elérkezettnek látjuk az idejét a közös EURÓPÁBAN a közös megemlékezéseknek.

A konkrét programnak nincs előre és általunk általános érvénnyel megfogalmazott lefolyása. Minden partnerünk – a lakóhelyén, munkahelyén, családi környezetében, katonai sírkertekben, emlékműveknél, iskolában, templomban – önállóan szervezi a megvalósítást.

Van, ahol csak egy szál mécsest gyújtanak, van, ahol az emberek a ruhájukra pipacs kitűzőt helyeznek el, és van, ahol koszorúzással, versmondással vagy más módon kiegészítve teszik ünnepélyesebbé az eseményt.

Az aradi vértanúkra emlékezik műsoraival a közmédia
2021-10-06
A közmédia idén is megkülönböztetett figyelmet szentel az aradi vértanúk emléknapjának. Október 6-án az aktuális műsorok tematikus adásai mellett a nemzeti gyásznaphoz kapcsolódó filmekkel készülnek a csatornák.
Tematikus műsorfolyammal készül a közmédia október 6-ra, az 1848-49-es forradalom és szabadságharc 13 honvédtábornoka aradi mártírhalálának 172. évfordulójára.
A közmédia főadója, a Duna Televízió filmekkel és szakmai beszélgetéssel készül. Délelőtt a Család-barát című műsorban Csorba László történész beszél október 6-a történelmi jelentőségéről, este pedig a filmeké lesz a főszerep: 20:35-től a 2017-es, Isten veled, Görgei! című dokumentumfilmet, majd 21:25-től a 2021-es Ítélet és kegyelem című tévéfilmet tekinthetik meg a nézők Gáspár Sándor és Hirtling István főszereplésével. A Duna World csatorna 18:35-től az 1979-es Fegyverletétel című tévéjátékot tűzi műsorára.
Az M5 kulturális csatorna a nap folyamán több részben Az aradi vértanúk üzenete címmel egyperces kisfilmeket vetít, majd 15:55-től a „…legbátrabb fiaim…” – Aradi vértanúk című ismeretterjesztő filmet. Este 9 órától a Magyar Golgota című filmet tekinthetik meg a nézők, amely Török Ignác aradi vértanú sorsán keresztül mutatja be az 1848–49-es forradalom és szabadságharc véres megtorlását, a 13 honvédtábornok kivégzésének hajnalát.
A Kossuth Rádió október 6-i adásában több alkalommal felidézi az aradi tizenhármak búcsúleveleinek sorait. A Vendég a háznál című műsorban az aradi vértanúk leszármazottjai szólalnak meg, akik felfedik, mit jelent számukra ez az örökség. Az Este – A házigazda szerepébe Babucs Zoltán hadtörténész-muzeológus lép, aki vendégével, Kedves Gyula történésszel az 1848-49-es forradalom és szabadságharc mártírjairól beszélget.
Emlékezzünk együtt a közmédia csatornáival október 6-án!

Megemlékezés Füleken
2021-10-06 15:30 (Europe/Bratislava)

Ökumenikus istentisztelet és gyertyagyújtás Tornalján
2021-10-06 16:00
A CSEMADOK Tornaljai Területi Választmánya és Alapszervezete az aradi vértanúk napja alkalmából megemlékezést rendez 2021. október 6-án (szerda).
16.00 órakor: ökumenikus istentisztelet a református templomban
17.00 órakor: koszorúzás a Tornallyay-kúria udvarán.
Beszédet mond: Tamás Ákos, a TV titkára
A járványhelyzet miatt szájmaszk viselete és a távolságtartás szabályainak betartása kötelező.
Kérjük az emlékezőket, hozzanak magukkal egy szál gyertyát.

Megemlékezés Nagymegyeren
2021-10-06 16:00
A CSEMADOK Nagymegyeri Szervezete szeretettel meghívja Önt és Kedves családját a koszorúzási ünnepségre 2021. október 6-án a nagymegyeri katolikus temetőbe az alábbi meghívó alapján.
